Prečišćeni tekst Pravilnika o bližem sadržaju mjesečnog izvještaja obračuna naknada za priređivanje igara na automatima i dokaza o izvršenoj uplati naknada za priređivanje igara na automatima obuhvata sljedeće propise:
1. Pravilnik o bližem sadržaju mjesečnog izvještaja obračuna naknada za priređivanje igara na automatima i dokaza o izvršenoj uplati naknada za priređivanje igara na automatima ("Službeni list Crne Gore", br. 027/26 od 02.03.2026),
2. Pravilnik o izmjeni i dopuni Pravilnika o bližem sadržaju mjesečnog izvještaja obračuna naknada za priređivanje igara na automatima i dokaza o izvršenoj uplati naknada za priređivanje igara na automatima ("Službeni list Crne Gore", br. 067/26 od 18.05.2026), u kojima je naznačen njihov dan stupanja na snagu.
PRAVILNIK
O BLIŽEM SADRŽAJU MJESEČNOG IZVJEŠTAJA OBRAČUNA NAKNADA ZA PRIREĐIVANJE IGARA NA AUTOMATIMA I DOKAZA O IZVRŠENOJ UPLATI NAKNADA ZA PRIREĐIVANJE IGARA NA AUTOMATIMA
("Službeni list Crne Gore", br. 027/26 od 02.03.2026, 067/26 od 18.05.2026)
Član 1
Ovim pravilnikom propisuje se bliži sadržaj mjesečnog izvještaja obračuna naknada za priređivanje igara na automatima i dokaza o izvršenoj uplati naknada za priređivanje igara na automatima.
Član 2
Mjesečni izvještaj obračuna naknade za priređivanje igara na automatima sadrži sljedeće podatke:
   1) podatke o nazivu i sjedištu priređivača;
   2) poreski identifikacioni broj priređivača (PIB);
   3) adresa prostora u kojem se priredila igre na sreću;
   4) broj automata za igre na sreću;
   5) broj automata sa više igračkih mjesta (elektronskih ruleta);
   6) obračunski period - mjesec i godinu na koje se izvještaj odnosi;
   7) vrste automata;
   8) ukupan ulaz;
   9) ukupan izlaz;
   10) rezultat (osnovicu);
   11) iznos mjesečne naknade;
   12) mjesto i datum izrade obračuna;
   13) potpis ovlašćene i odgovorne osobe.
Mjesečni izvještaj obračuna naknade za priređivanje igara na automatima dat je na Obrascu 1.
Član 3
Mjesečni izvještaj iz člana 2 ovog pravilnika sačinjen na Obrascu 1 priređivač koji priređuje igre na sreću na automatima dostavlja organu za poslove igara na sreću (u daljem tekstu: organ uprave) u štampanom i elektronskom obliku, najkasnije do 15-og u tekućem mjesecu za prethodni mjesec.
Elektronski oblik izvještaja dostavlja se putem informacionog sistema organa uprave.
Član 4
Priređivač koji priređuje igre na sreću na automatima radi sačinjavanja mjesečnog izvještaja obračuna naknade za priređivanje igara na automatima vodi sljedeće evidencije:
   1) dnevni obračun po pojedinom automatu za igre na sreću;
   2) mjesečni popis stanja elektronskih brojčanika po pojedinom automatu;
   3) mjesečni popis stanja mehaničkih brojčanika po pojedinom automatu.
Evidencije iz stava 1 al. 2 i 3 ovog člana priređivač dostavlja organu uprave u štampanom obliku, najkasnije do 15. u mjesecu za prethodni mjesec.
Član 5
Dnevni obračun pojedinog automata za igre na sreću utvrđuje se tako da se iznos svih uplata umanji za iznos isplaćenih dobitaka igračima, a razlika predstavlja dnevni obračun za pojedini automat za igre na sreću.
Dnevni obračun po pojedinom automatu za igre na sreću mora biti numerisan, a potpisuje ga odgovorno lice priređivača. Automati sa više igračkih mjesta (elektronski rulet, blackjack i slično) smatraju se zasebnim uređajem i za njih se vodi zaseban dnevni obračun.
Dnevni obračun pojedinog automata utvrđuje se isključivo na osnovu podataka sa elektronskih brojčanika i total registra (IN/OUT), tako da se ukupan ulaz (IN) umanjuje za ukupan izlaz (OUT), a razlika predstavlja dnevni obračun pojedinog automata.
Član 6
Dnevni obračun po pojedinom automatu za igre na sreću sadrži sljedeće podatke:
   1) naziv priređivača i sjedište;
   2) poreski identifikacioni broj (PIB) priređivača;
   3) adresu prostora u kojemu se priređuju igre na sreću;
   4) datum;
   5) identifikacioni broj automata;
   6) serijski broj automata za igre na sreću;
   7) ukupan ulaz u eurima;
   8) ukupan izlaz u eurima;
   9) jack-pot;
   10) razliku
   11) potpis ovlašćene i odgovorne osobe
Dnevni obračun po pojedinom automatu za igre na sreću dat je na Obrascu 2.
Član 7
Priređivač koji je automate za igre na sreću povezao radi dobijanja kumulativnih dobitaka (jack-pot) treba da vodi dnevni obračun o eventualnom dobitku jack-pota i to na kojem je automatu ostvaren, datum kada je ostvaren i iznos dobitka.
Ako je priređivač povezao više automata za igre na sreću u jack-pot liniju, treba da naznači u obrascu koji se automati za igre na sreću nalaze u jednoj jack-pot liniji.
Kolona "JACK POT" je informativna, a isplate jack-pot-a su uključene u "UKUPAN IZLAZ(OUT)", pa se ne oduzimaju drugi put.
Član 8
Mjesečni popis stanja elektronskih brojčanika po pojedinom automatu za igre na sreću sadrži sljedeće podatke:
   1) naziv priređivača i sjedište;
   2) poreski identifikacioni broj priređivača (PIB);
   3) adresu prostora u kojem se priređuju igre na sreću;
   4) indetifikacioni broj automata za igre na sreću;
   5) serijski broj automata za igre na sreću;
   6) vrstu programa;
   7) vrijednost kredita;
   8) podatke o ulogu (bet);
   9) podatke o dobitku (win);
   10) podatke o ulazu (in);
   11) podatke o izlazu (out);
   12) jack-pot;
   13) potpis ovlašćene i odgovorne osobe.
Mjesečni popis stanja elektronskih brojčanika po pojedinom automatu za igre na sreću dat je na Obrascu 3.
Član 9
Mjesečni popis stanja mehaničkih brojčanika po pojedinom automatu za igre na sreću sadrži sljedeće podatke:
   1) naziv priređivača i sjedište;
   2) poreski identifikacioni broj priređivača (PIB);
   3) adresa prostora u kojem se priređuju igre na sreću;
   4) datum;
   5) indetifikacioni broj automata za igre na sreću;
   6) serijski broj automata za igre na sreću;
   7) vrstu programa;
   8) vrijednost kredita;
   9) podatke o ulogu (bet);
   10) podatke o dobitku (win);
   11) podatke o ulazu (in);
   12) podatke o izlazu (out);
   13) jack-pot;
   14) potpis ovlašćene i odgovorne osobe.
Mjesečni popis stanja mehaničkih brojčanika po pojedinom automatu za igre na sreću dat je na Obrascu 4.
Član 10
Priređivač treba da izradi popis stanja mehaničkih brojčanika po pojedinom automatu za igre na sreću samo po bet i win brojčanicima ili po in i out brojčanicima, ako brojčanici na pojedinom automatu za igre na sreću ne bilježe sve podatke iz člana 9 stav 1 tač. 10 do 13 ovog pravilnika.
Obrasci obračuna stanja elektronskih i mehaničkih brojčanika po pojedinom automatu za igre na sreću treba da budu numerisani i potpisuje ih ovlašćeno i odgovorno lice priređivača.
Član 11
Dokaz o izvršenoj uplati naknade za priređivanje igara na automatu treba da sadrži podatke o:
   1) priređivaču (naziv, sjedište, poreski identifikacioni broj),
   2) iznosu uplate u eurima,
   3) datumu uplate,
   4) periodu na koji se uplata odnosi,
   5) vrsti naknade (fiksna/varijabilna naknada);
   6) podatke o primaocu (naziv i broj računa);
   7) pružaocu platne usluge (naziv),
   8) broju naloga/referenca transakcije.
Dokaz iz stava 1 ovog člana dostavlja se posebno za fiksnu, a posebno za varijabilnu naknadu.
Član 12
Dokazom o uplati naknade, smatra se:
   1) uplatnica/nalog za plaćanje;
   2) potvrda o izvršenoj transakciji iz sistema elektronskog bankarstva;
   3) izvod iz banke;
   4) ovjeren nalog za prenos sa datumom ili drugi verodostojan dokument iz kojeg se nesumnjivo može utvrditi da je uplata izvršena na propisani račun.
Član 13
Dokaz o uplati naknade za priređivanje igara na automatima priređivač dostavlja organu uprave, najkasnije do 15-og u tekućem mjesecu za prethodni mjesec.
Član 14
Obrasci 1 do 4 čine sastavni dio ovog pravilnika.
Član 15
Ovaj pravilnik stupa na snagu osmog dana od dana objavljivanja u "Službenom listu Crne Gore".